X-Men: Η Τελική Αναμέτρηση

Πλοκή

Είκοσι χρόνια πριν, ο Καθηγητή Τσαρλς Εξέβιερ και ο Έρικ Λένσερ γνωρίζονται με ενα νεαρό κορίτσι την Τζην Γκρέι στο σπίτι των γονιών της. Δέκα χρόνια αργότερα, ο νεαρός 
Γουόρεν Γουόρθινγκτον ΙΙΙ προσπαθεί να κόψει τα φτερά του, πριν ο πατέρας του ανακαλύψει ότι είναι μεταλλαγμένος.
Στο σήμερα, οι X-Men μάχονται εναντίον ενός γιγαντιαίου ρομπότ στο Δωμάτιο Κινδύνου. Η Κίτι Πράιντ και ο Κολοσσός έχουν ενταχθεί στην ομάδα, αλλά ο Κύκλωπας είναι απών. Η Στορμ επιμένει στο να συνεργάζονται ως ομάδα, αλλά ο Γούλβεριν βάζει τον Κολοσσό να τον πετάξει πάνω στο ρομπότ και του κόβει το κεφάλι. Η Στορμ εκνευρίζεται με τον Λόγκαν επειδή δεν συνεργάζεται και δεν λειτουργεί ως μέλος μιας ομάδας.
Λίγο καιρό αργότερα, η φαρμακευτική εταιρία "Εργαστήρια Γουόρθινγκτον" ανακοινώνει ότι έχει δημιουργήσει έναν εμβολιασμό που καταστέλει το Γονίδιο-Χ που δίνει στους μεταλλαγμένους τις ικανότητές τους και τους κάνει να ξεχωρίζουν από τους ανθρώπους, και προσφέρει τη "θεραπεία" σε όποιον μεταλλαγμένο τη θέλει. Ενώ κάποιοι μεταλλαγμένοι ενδιαφέρονται για τη θεραπεία, συμπεριλαβμανομένης και της Ρογκ, πολλοί άλλοι τρομοκρατούνταια από την ανακοίνωση αυτή. Ως απάντηση, ο Μαγκνέτο, στρατολογεί μεταλλαγμένους προειδοποιώντας τους ότι η "θεραπέια" θα χρησιμοποιηθεί με τη βία για να εξαφανίσουν τη φυλή των μεταλλαγμένων.
Ο Κύκλωπας, που βρίσκεται ακόμα σε άσχημη ψυχολογική κατάσταση έπειτα από το θάνατο της Τζιν Γκρέϊ, επιστρέφει στη Λίμνη Αλκάλι. Η Τζιν εμφανίζεται στον Κύκλωπα και καθώς φιλιούνται, το πρόσωπό της παίρνει μια τρομακτική μορφή. Ο Καθηγητής Χ στέλνει τους Γούλβεριν και Στορμ να ερευνήσουν. Όταν καταφτάνουν στη Λίμνη, βλέπουν μπροστά τους πέτρες να αιωρούνται τελεκινητικά, τα γυαλιά του Κύκλωπα καθώς και μια αναίσθητη Τζιν. Ο Κύκλωπας δεν μπορεί να βρεθεί πουθενά. Ο Εξέβιερ εξηγεί ότι όταν η Τζιν θυσιάστηκε, απελευθέρωσε τη δυναμική εναλλακτική προσωπικότητά της, την οποία αποκαλέι "Φίνιξ". Ο Γούλβεριν εκενυρίζεται όταν μαθαίνει ότι ο Εξέβιερ κρατούσε υπό έλεγχο το μυαλό της Τζιν Γκρέϊ, αλλά όταν η ίδια ξυπνάει συνειδητοποιεί ότι δεν είναι η Τζιν που ήξερε. Η Τζιν παρακαλά τον Γούλβεριν να τη σκοτώσει, πριν αποδράσει στο πατρικό της σπίτι.
Ο Μαγκνέτο ειδοποιείται από την Καλίστο για την παρουσία ενός παντοδύναμου μεταλλαγμένου και συνειδητοποιεί ότι μάλλον πρόκειται για την Τζιν Γκρέϊ. Ο Μαγκνέτο και οι σύμμαχοί του βρίσκονται ήδη στο πατρικό σπίτι της Τζιν όταν ο Εξέβιερ και οι X-Men του καταφτάνουν. Οι δύο άνδρες πολεμούν για την αφοσίωση της Τζιν μέχρι που έρχεται στην επιφάνεια η Φίνιξ. Καταστρέφει το σπίτι της, σκοτώνει τον Εξέβιερ και φεύγει με τον Μαγκνέτο. Οι X-Men ανασυντάσσονται για να αντιμετωπίσουν το στρατό του Μαγκνέτο, παρά το γεγονός ότι είναι αριθμητκά λιγότεροι. Ο Μαγκνέτο έχει μετατοπίσει τη Γέφυρα Γκόλντεν Γκέιτ ώστε να δώσει πρόσβαση στο Νησί του Αλκατράζ, όπου βρίσκονται τα Εργαστήρια Γουόρθινγκτον. Τα στρατεύματα που έχουν αναλάβει να υπερασπιστούν τη μονάδα είναι οπλισμένοι με πλαστικά εμβόλια που περιέχουν τη θεραπεία, ικανά να εξουδετερώσουν τους μεταλλαγμένους και μη μεταλλικά ώστε να μην ελέγχονται από τη δύναμη του Μαγκνέτο. Ο Μαγκνέτο αφήνει τους πιο αδύναμους μεταλλαγμένους να ξεκινήσουν τον πόλεμο. Στην αρχή οι απώλειες τους είναι μεγάλες αλλά γρήγορα καταφέρνουν να υπερνικήσουν τα στρατεύματα. Οι Χ-Men: Γούλβεριν, Στορμ, Κτήνος, Άισμαν, Κολοσσός και Σάντοουκατ καταφτάνουν για να πολεμήσουν το Μαγκνέτο και το στρατό του.
Κατά τη διάρκεια της μάχης, το Κτήνος εμβολιάζει τον Μαγκνέτο με τη θεραπεία, εξουδετερώνοντας τις δυνάμεις του. Εν τω μεταξύ η Σάντοουκατ έχει εισχωρήσει μέσα στις εγκαταστάσεις για να βρει τον Τζίμι, ο οποίος είναι η πηγή της θεραπείας και τον σώζει από τον δολοφονικό Τζάγκερνοτ. Δραπετεύουν καθώς στρατιωτικές δυνάμεις καταφτάνουν, αλλά εξουδετερώνονται από τη Φίνιξ, η οποία απελευθερώνει τη δύναμη της και καταστρέφει τα πάντα γύρω της μαζί και το εργαστήριο. Ο Γούλβεριν συνειδητοποιεί ότι εξαιτίας της αυτοθεραπείας του είναι ο μόνος που μπορεί να την προσεγγίσει. Λέει στη Στορμ να εκκενώσει το νησί και έρχεται αντιμέτωπος με τη Φίνιξ. Η Τζιν παίρνει στιγμιαία τον έλεγχο και ικετεύει τον Γούλβεριν να τη σώσει. Της λέει ότι την αγαπά και τη σκοτώνει.
Η σχολή συνεχίζει τη λειτουργία της χωρίς τον Εξέβιερ, με τη Στορμ να είναι τώρα η διευθύντρια και ο Λόγκαν καθηγητής. Ο πρόεδρος των Ηνωμένων Πολιτειών διορίζει το Κτήνος Πρέσβη των Ηνωμένων Εθνών, η Ρογκ επιστρέφει λέγοντας στον Άισμαν ότι έλαβε τη θεραπεία και οι δυο τους κρατιούνται χέρι-χέρι.
Ο Μαγκνέτο κάθεται μόνος σε μια σκακιέρα σε ένα πάρκο του Σαν Φρανσίσκο. Προσπαθεί απεγνωσμένα να κουνήσει τη Βασίλισσα χωρίς να την ακουμπήσει και καταφέρνει να τη γείρει ελαφρώς.
Σε μια σκηνή μετά τους τίτλους τέλους, η Δόκτωρ Μόιρα ΜακΤάγκερτ ελέγχει ένα ασθενή που βρίσκεται σε κόμα, ο οποίος τη χαιρετά με τη φωνή του Εξέβιερ. Ξαφνιασμένη, του απαντά "Τσαρλς;".

Ανάπτυξη

Ο Μπράιαν Σίνγκερ, σκηνοθέτης των δύο πρώτων ταινιών X-Men, αποχώρησε από το πρότζεκτ τον Ιούλιο του 2004 για να σκηνοθετήσει την ταινία Superman: Η Επιστροφή (Superman Returns, 2006). Τον ακολούθησαν οι σεναριογράφοι του X-Men 2 Νταν Χάρις και Μάικλ Ντόγκερτι καθώς και ο συνθέτης Τζον Ότμαν. Παρά το γεγονός ότι οι Σίνγκερ, Χάρις και Ντόγκερτι δεν παρέδωσαν ένα ολοκληρωμένο σενάριο, ο Σίνγκερ αποκάλυψε στο προσχέδιο που είχαν γράψει, είχαν εστιάσει στην ανάσταση της Τζην Γκρέι και εισήγαγαν το χαρακτήρα της Έμμα Φροστ, ένας ρόλο που προοριζόταν για τη Σιγκούρνι Γουίβερ και τον Γκάμπιτ που προοριζόταν για τον Κιάνου Ριβς καθώς και το Hellfire Club. Η Φροστ ως εμπαθητική χειραγωγούσε τα συναισθήματα της Τζην Γκρέι στο προσχέδιο και όπως και στο τελικό σενάριο ο Μαγκνέτο επιθυμούσε να την ελέγχει. Συγκλονισμένη από τις δυνάμεις της, η Τζιν αυτοκτονούσε αλλά το πνεύμα της επιβίωνε και γινόταν ένα θεϊκό πλάσμα , το οποίο ο Ντόγκερτι συνέκρινε με το παιδί της ταινίας 2001: Η Οδύσσεια του Διαστήματος (2001: A Space Odyssey, 1968).
Νέα συμβόλαια για τους ηθοποιούς που θα επέστρεφαν έγιναν καθώς είχαν υπογράψει μόνο για δύο ταινίες. Το συμβόλαιο του Χιου Τζάκμαν συμπεριλάμβανε την έγκριση του σκηνοθέτη, προσφέροντας τη θέση στον Ντάρεν Αρονόφσκι, με τον οποίο μόλις είχε ολοκληρώσει τα γυρίσματα της ταινίας Η Πηγή της Ζωής (The Fountain, 2006). Ο Τζος Γουέντον, του οποίου το κόμικ Gifted είχε ενσωματωθεί στην πλοκή του σεναρίου, απέρριψε την πρόταση να σκηνοθετήσει καθώς εκείνη την περίδο εργαζόταν στην κινηματογραφική μεταφορά της Wonder Woman. Ο Ρομπ Μπόουμαν και ο Άλεξ Πρόγιας φημολογούνταν για τη θέση του σκηνοθέτη, με τον Πρόγιας να απορρίπτει την πρόταση, επικαλούμενος τις διαφωνίες που είχε με τον πρόεδρο της Fox Τόμας Ρόθμαν για την ταινία Εγώ, το ρομπότ (I, Robot, 2004). Ο Ζακ Σνάιντερ προσεγγίστηκε επίσης αλλά δεν ήταν διαθέσιμος καθώς είχε ήδη αναλάβει την ταινία 300 (2007). Το Φεβρουάριο του 2005, χωρίς ακόμα η θέση του σκηνοθέτη να έχει καλυφθεί, η Fox ανακοίνωσε ότι η ταινία θα κυκλοφορούσε στις 5 Μαΐου 2006, με τα γυρίσματα να ξεκινάνε τον Ιούλιο του 2005. Αργότερα το στούντιο μετακίνησε την ημερομηνία για τις 26 Μαΐου και υπέγραψε το Μάρτιο του 2005 με τον Μάθιου Βον να σκηνοθετήσει. Υπό τον Βον, ο Κέλσι Γκράμερ πήρε το ρόλο του Κτήνους, η Ντάνια Ραμίρεζ το ρόλο της Καλίστο και ο Βίνι Τζόουνς του Τζάγκερνοτ. Πριν όμως ξεκινήσουν τα γυρίσματα ο Βον αποχώρησε εξαιτίας οικογενειακών του προβλημάτων. Ο Βον ήταν επίσης επιφυλαχτικός καθώς η Fox ήθελε να επισπεύσει την παραγωγή. "Δεν είχα το χρόνο να κάνω την ταινία που ήθελα να κάνω. Είχα ένα όραμα για το πως έπρεπε να είναι. Και ήθελα να σιγουρευτώ ότι θα έκανα μια ταινία τόσο καλή όσο το 'X-Men 2' και ήξερα ότι δεν υπήρχε περίπτωση να συμβεί αυτό", δήλωσε ο Βον σε μια συνέντευξή του το 2007.
Ο Μπρετ Ράτνερ που είχε θεωρηθεί πιθανός σκηνοθέτης της πρώτης ταινίας X-Men το 1996, αντικατέστησε τον Βον κατά τη διάρκεια του pre-production. Στις 13 Ιουνίου 2005, μια κριτική ενός ημιτελούς προσχεδίου του σεναρίου που έκανε ο Ντρου ΜακΓουίνι της ιστοσελίδας Ain't It Cool News προκάλεσε αντιδράσεις από τους θαυμαστές του κόμικ λόγω της αντιμετώπισης ορισμένων χαρακτήρων. Ωστόσο, αυτό ήταν ένα από τα δεκάδες προσχέδια του σεναρίου. Πιο συγκεκριμένα η σκηνή με τη Γέφυρα Γκόλντεν Γκέιτ διαδραματιζόταν στη μέση της ταινίας αλλά ο Ράτνερ αποφάσισε ότι θα δημιουργούσε ένα πιο δραματικό κρεσέντο αν η σκηνή διαδραματιζόταν προς το τέλος, το οποίο αρχικά θα λάμβανε χώρα στη Γουάσινγκτον. Αρχικά οι μεταλλαγμένοι κρατούνταν αιχμάλωτοι στο Αλκατράζ αλλά ο Ράτνερ άλλαξε τη σκηνή που δραπέτευαν για να τονίσει τη σκηνή με το Σκοτεινό Φοίνικα στο φινάλε της ταινίας. Επίσης μεγάλωσε το ρόλο της Χάλι Μπέρι. Η ηθοποιός δήλωσε σε συνεντεύξεις της για το X-Men 2 ότι δεν θα επέστρεφε εκτός κι αν ο χαρακτήρας της είχε σημαντική παρουσία συγκρίσιμη με αυτή του κόμικ. Η Μάγκι Γκρέις θεωρήθηκε πιθανή για το ρόλο της Κίτι Πράιντ/Σάντοουκατ πριν τελικά ο Ράτνερ δώσει το ρόλο στην Έλεν Πέιτζ.

Σενάριο

Ο Σάιμον Κίνμπεργκ προσελήφθη ως σεναριογράφος του X-Men 3 τον Αύγουστο του 2004 και τον Ιανουάριο του 2005 εντάχθηκε και ο Ζακ Πεν. Ο Κίνμπεργκ ήθελε η ιστορία The Dark Phoenix Saga να είναι η συναισθηματική πλοκή της ταινίας ενώ το Gifted θα χρησίμευε ως το επίκεντρο του πολιτικού ενδιαφέροντος. Ο θάνατος του Κύκλωπα ήταν απόφαση της Fox, βασιζόμενη στη διαθεσιμότητα του Τζέιμς Μάρσντεν, ο οποίος έπαιζε και στην ταινία Superman: Η Επιστροφή του Σίνγκερ. Το στούντιο ήθελε ο θάνατός του να μην απεικονιστεί στην οθόνη και απλά να γίνει μία αναφορά, αλλα οι Κίνμπεργκ και Πεν επέμεναν να τον σκοτώσει η Τζην Γκρέι, δίνοντας έμφαση στη σχέση τους. Ο θάνατος του Εξέβιερ είχε ως στόχο να ταιριάζει με την επίδραση που είχε ο θάνατος του Σποκ στην ταινία Σταρ Τρεκ 2: Η Οργή του Καν (Star Trek II: The Wrath of Khan, 1982) καθώς η Fox πίστευε ότι το σενάριο είχε ανάγκη μια δραματική σκηνή. Οι Κίνμπεργκ και Πεν ήταν στην αρχή διστακτικοί αλλά στην πορεία τους άρεσε η ιδέα να σκοτώσουν τον Εξέβιερ. Αποφάσισαν να γράψουν μια σκηνή μετά τους τίτλους τέλους υπαινίσσοντας την επιστροφή του χαρακτήρα σε μια πιθανή συνέχεια της σειράς ταινιών.
Καθώς η Fox ταυτόχρονα με το X-Men 3 βρισκόταν στο στάδιο ανάπτυξης της ταινίας X-Men η Αρχή: Γούλβεριν (X-Men Origins: Wolverine, 2009), υπήρχαν περιορισμοί για το ποιοι μεταλλαγμένοι θα έκαναν κάμεο εμφανίσεις στην ταινία ώστε να αποφευχθεί να ρισκάρουν την ανάπτυξη χαρακτήρων για το X-Men η Αρχή: Γούλβεριν. Ο Γκάμπιτ αρχικά εμφανιζόταν στη σκηνή με τη Μάχη του Αλκατράζ στο φινάλε, αλλά οι σεναριογράφοι δεν ήθελαν να εισάγουν έναν αγαπημένο χαρακτήρα των φαν και να μην του φερθούν όπως αξίζει. Ο Άλαν Κάμινγκ δεν αισθανόταν άνετα με τις πολλές ώρες που χρειάζονταν για το μακιγιάζ του Ναϊτκρόλερ στο X-Men 2 αλλά θα επέστρεφε για τη συνέχεια. Ο ρόλος όμως του Ναϊτκρόλερ ήταν τόσο μικρός, που το στούντιο αποφάσισε ότι δεν άξιζε τον κόπο η μακρά και δαπανηρή διαδικασία του προσθετικού μακιγιάζ και διαγράφηκε από το σενάριο.

Γυρίσματα

Τα γυρίσματα της ταινίας ξεκίνησαν τον Αύγουστο του 2005 και ολοκληρώθηκαν τον Ιανουάριο του 2006. Το μεγαλύτερο μέρος της ταινίας γυρίστηκε στα Κινηματογραφικά Στούντιο του Βανκούβερ στη Βρετανική Κολομβία του Καναδά. Σύμφωνα με τον παραγωγό Ντέιβ Γκόρντον "Αυτή είναι η μεγαλύτερη παραγωγή που γυρίστηκε ποτέ στον Καναδά. Προηγουμένως ήταν το 'Χ2', αλλά τώρα είναι το 'Χ3'". Τα 210 εκατομμύρια δολάρια του προϋπολογισομύ έκαναν το X-Men: Η Τελική Αναμέτρηση την ακριβότερη παραγωγή όλων των εποχών εκείνη την περίοδο. Το ρεκόρ αυτό ξεπέρασε η ταινία Οι Πειρατές της Καραϊβικής: Το Σεντούκι του Νεκρού (Pirates of the Caribbean: Dead Man's Chest, 2006) με προϋπολογισμό 225 εκατομμύρια δολάρια. Οι πρόεδροι της Fox Τόμας Ρόθμαν και Τζιμ Γιανόπουλος διαφώνησαν για το αν η Ρογκ έπρεπε να δώσει ένα παθιασμένο φιλί στον Άισμαν στο τέλος της ταινίας ή να του κρατήσει απλά το χέρι. Οι δυο τους πρόβαλλαν την ταινία στις κόρες τους καθώς και στα γυναικεία στελέχη του στούντιο και επικράτησε το πιάσιμο των χεριών. Ο Γιανόπουλος δήλωσε ότι "το φιλί είχε να κάνει με το σεξ, και δεν το θέλαμε αυτό".

Box office

Με προϋπολογισμό 210.000.000 δολάρια, το X-Men: Η Τελική Αναμέτρηση έκανε άνοιγμα τριημέρου στην 1η θέση με 102,7 εκατομμύρια δολάρια. Στις Ηνωμένες Πολιτείες οι συνολικές εισπράξεις έφτασαν τα 234,3 εκατομμύρια δολάρια ενώ στον υπόλοιπο κόσμο συγκέντρωσε 224,9 εκατομμύρια δολάρια. Παγκοσμίως απέφερε 459,3 εκατομμύρια δολάρια. Ήταν η 4η μεγαλύτερη εισπρακτική επιτυχία στην Αμερική και η 7η παγκοσμίως για το 2006 Ανάμεσα στις υπόλοιπες ταινίες της σειράς καταλαμβάνει την 1η θέση στο αμερικανικό box office και τη 2η στο παγκοσμίο.